Okresná prokuratúra Bratislava V 
Prokofievova 4, 851 01 Bratislava 5 	

Sp. zn. : 4 Pv 323/15/1105	Bratislava V, 3.8.2015
EEČ : 2-12-195-2015

U Z N E S E N I E

Trestná vec:	obvinený XXXXX 
Trestný čin:	sprenevera podľa § 248 odsek1, odsek 3 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov

Rozhodol: 	prokurátor Okresnej prokuratúry Bratislava V
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
vedené na tom skutkovom základe, že dňa 23.03.2005 v Bratislave uzatvoril so spoločnosťou XXXXX XXXXX XXXXX, leasingovú zmluvu č. 05/028/050, predmetom ktorej bol finančný prenájom vozidla Lancia K 2,4, XXXXX s obstarávacou cenou 16.596,96 €, (500.000 SKK) s DPH, pričom zaplatil akontáciu vo výške 6.775,51€ (204,119 SKK) s DPH a zaviazal sa po dobu 36 mesiacov platiť mesačné splátky vo výške 491,54 € (14.808 SKK) s DPH, pričom po urgenciách s omeškaním zaplatil prvú splátku vo výške 539,14 € (16.242 SKK), v ktorej bolo zahrnuté poistné vo výške 206,84 € (6.231,30 SKK), ostatné splátky neplatil a viac na výzvy na uhradenie nedoplatkov nereagoval, preto XXXXX XXXXX a.s. listom zo dňa 06.07.2005 odstúpila od uvedenej leasingovej zmluvy, pričom dňa 12.07.2005 bolo predmetné odstúpenie doručené obvinenému, vozidlo však napriek tomu nevrátil a odišiel s ním do zahraničia, dlh uznal a zaviazal sa ho bezodkladne zaplatiť, čím spoločnosti XXXXX XXXXX a.s. spôsobil škodu vo výške 10.875,09 € (327.623 SKK),

lebo trestné stíhanie je neprípustné proti tomu, kto zomrel.

Odôvodnenie:
Vyšetrovateľ OR PZ v Bratislave I v konaní pod ČVS: ORP- 301/4-VYS-B1-2013 vedie trestné stíhanie pre vyššie uvedený skutok. Obvinenie bolo obvinenému XXXXX vznesené uznesením vyšetrovateľa OR PZ v Bratislave V ČVS: ORP- 44/OEK-B5-2006  zo dňa 14.06.2010.

 Dňa 14.07.2015 predložil vyšetrovateľ PZ prokurátorovi vyšetrovací spis s návrhom na zastavenie trestného stíhania z dôvodu úmrtia obvineného. 

	Podľa § 9 ods. 1 písm. d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel.

	Podľa § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku.
	
	Počas vyšetrovania bolo zistené, že obv. XXXXX zomrel dňa 16.3.2015, čo preukazuje úmrtný list vydaný Matričným úradom Duchcov, Česká republika, zväzok 8, ročník 2015, strana 184, por. č. 40.

	V zmysle ustanovenia § 9 ods. 1 písm. d) Trestného poriadku sa trestné  stíhanie stalo neprípustné, nakoľko ak už bolo trestné stíhanie začaté, nemožno v ňom pokračovať a musí byť zastavené proti tomu, kto zomrel. 

	Vzhľadom na uvedené skutkové a právne skutočnosti je zrejmé, že vo veci sú splnené zákonné predpoklady na postup podľa § 215 ods. 1 písm. d) Trestného poriadku, a preto som rozhodol tak, ako to je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

Mgr. Peter Krajčovič
prokurátor